62019CO0234_INF
Διάταξη του Δικαστηρίου (έκτο τμήμα) της 6ης Νοεμβρίου 2019 –EOS Matrix
(Υπόθεση C‑234/19)
«Προδικαστική παραπομπή – Άρθρο 53, παράγραφος 2, του Κανονισμού Διαδικασίας του Δικαστηρίου – Κανονισμός (ΕΕ) 1215/2012 – Δικαστική συνεργασία σε αστικές υποθέσεις – Κανονισμός (ΕΚ) 805/2004 – Ευρωπαϊκός εκτελεστός τίτλος – Συμβολαιογράφος που ενεργεί στο πλαίσιο διαδικασίας αναγκαστικής εκτελέσεως επί τη βάσει εγγράφου το οποίο αποτελεί πλήρη απόδειξη – Απουσία κατ’ αντιμωλίαν διαδικασίας – Άρθρο 18 ΣΛΕΕ – Αντίστροφη δυσμενής διάκριση – Έλλειψη συνάφειας με το δίκαιο της Ένωσης – Πρόδηλη αναρμοδιότητα του Δικαστηρίου»
1.
Προδικαστικά ερωτήματα – Αρμοδιότητα του Δικαστηρίου – Όρια – Αίτηση ερμηνείας διατάξεων του δικαίου της Ένωσης που προδήλως δεν έχουν εφαρμογή στη διαφορά της κύριας δίκης – Διαφορά που ανάγεται σε αμιγώς εσωτερική κατάσταση – Αναρμοδιότητα του Δικαστηρίου
(Άρθρα 18 και 267 ΣΛΕΕ· Κανονισμός Διαδικασίας του Δικαστηρίου, άρθρο 53§ 2· κανονισμοί 805/2004 και 1215/2012 του Ευρωπαϊκού Κοινοβουλίου και του Συμβουλίου)
(βλ. σκέψεις 18-26, 28, 29 και διατακτ.)
2.
Δικαστική συνεργασία σε αστικές υποθέσεις – Διεθνής δικαιοδοσία και εκτέλεση αποφάσεων σε αστικές και εμπορικές υποθέσεις – Κανονισμός 1215/2012 – Πεδίο εφαρμογής – Κατάσταση που δεν εμφανίζει διασυνοριακό στοιχείο – Δεν εμπίπτει
(Κανονισμός 1215/2012 του Ευρωπαϊκού Κοινοβουλίου και του Συμβουλίου)
(βλ. σκέψεις 21, 22)
3.
Προδικαστικά ερωτήματα – Αρμοδιότητα του Δικαστηρίου – Όρια – Ερμηνεία διατάξεων του διεθνούς δικαίου που δεσμεύουν τα κράτη μέλη εκτός του πλαισίου του δικαίου της Ένωσης – Δεν εμπίπτει
(Άρθρο 267 ΣΛΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 47 και 51 § 1)
(βλ. σκέψη 27)
Διατακτικό
Το Δικαστήριο της Ευρωπαϊκής Ένωσης είναι προδήλως αναρμόδιο να απαντήσει στα ερωτήματα που υπέβαλε το Trgovački sud u Zagrebu (εμπορικό δικαστήριο Ζάγκρεμπ, Κροατία).